Pamanggihipun bôngsa Walandi, kamajêngan têntrêming gêsangipun bôngsa punika prêlu piyambak, inggih punika kabêtahan agêng. Kawilujênganing gêsang, katêntrêmaning nagari, mirah sandhang têdha, kasarasanipun kawula, punika kamanah apêsipun sami paedahipun tinimbang kalihan indhaking wêwênang politik. Dados manawi mawas kamajênganipun bôngsa tiyang siti botên cêkap namung ningali kamajênganipun bab politik kemawon, ananging inggih kêdah ningali kamajênganing ekonominipun.